Diari Oficial de la Generalitat Valenciana


Sumari del DOGV 4445, del 21-02-2003 (2003/1931)

RESOLUCIÓ de 14 de febrer de 2003, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció, per a l'exercici corresponent a l'any 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4445

Data del DOGV
:   21-02-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/1931


Data del document
:   14-02-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * delinqüència juvenil
    * reinserció social
    * ajuda pública
    * suport econòmic
    * servei social
    * jurisdicció de menors
    * família
    * adopció
    * ajuda social

RESOLUCIÓ de 14 de febrer de 2003, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció, per a l'exercici corresponent a l'any 2003. [2003/A1931]
  
L'Orde de 17 de desembre de 2002, publicada en el Diari Oficial de la Generalitat Valenciana núm. 4.408, de data 30 de desembre, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedient de gasto, tot quedant condicionat al finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per al seu exercici 2003 (DOGV núm. 4.409, de data 31 de desembre 2002), en aplicació d'allò regulat en l'article 47.11 del Decret Legislatiu, de 26 de juny de 1991, per la qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 17 de desembre.
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2000, de 18 de desembre, del Govern Valencià, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Orde de 17 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció, per a l'exercici corresponent a l'any 2003 (DOGV núm. 4.408, de 30 de desembre), que s'indiquen a continuació, a càrrec del programa pressupostari 00.96.302.97, Família, Menor i Adopcions:
  
- Denominació: Servicis especialitzats atenció família i infància situacions especials.
  
Projecte: T-3099
  
Consignació pressupostària: 1.945.292,21EUR
  
Procedència i quantia dels fons:
  
· Propis condicionats 880.000,00EUR
  
· Propis no condicionats 185.292,21EUR
  
· Externa: M Treball i Assumptes Socials 880.000,00EUR
  
- Denominació: Orientació i/o mediació familiar
  
Projecte: T-2508
  
Consignació pressupostària: 196.713,32EUR
  
Procedència i quantia dels fons:
  
· Propis condicionats 25.000,00EUR
  
· Propis no condicionats 146.713,32EUR
  
· Externa: M Treball i Assumptes Socials 25.000,00EUR
  
- Denominació: Servicis especialitzats atenció família i menor.
  
Projecte: T-4976
  
Consignació pressupostària: 702.440,00EUR
  
Procedència i quantia dels fons:
  
· Propis condicionats: 54.370,00EUR
  
· Propis no condicionats: 593.700,00EUR
  
· Externa : M Treball i Assumptes Socials 54.370,00EUR
  
- Denominació: Programes acolliment familiar de menors
  
Projecte: T-2740
  
Consignació pressupostària: 650.988,31EUR
  
Procedència i quantia dels fons propis
  
Segon
  
El règim de lliurament serà l'establit en l'article 33.1, apartat c), de la Llei 12/2002, de 27 de desembre, de Pressupostos de la Generalitat Valenciana per a l'any 2003, que és el següent: les ajudes per als programes d'actuació i d'activitats de servicis socials especialitzats es podran lliurar immediatament, una vegada concedides, fins al 60% del seu import, el 40% restant es lliurarà després de l'aportació i la comprovació de la documentació justificativa, de l'efectiva i de la correcta aplicació de l'import inicialment anticipat.
  
Així mateix, d'acord amb allò disposat en l'article 37, apartat 5, de l'Orde de 17 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció entre l'1 de gener i el 30 de setembre, s'haurà d'haver justificat, com a màxim el 31 d'octubre de 2003, i no es podrà presentar justificacions de gasto realitzat en l'exercici de l'any 2003, amb posterioritat al 31 de gener de l'any 2004.
  
Tercer
  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.